LISTA DEFINITIVA 1 POSTO DE TÉCNICO INFORMATICO
ADMINISTRACIÓN LOCAL — Provincial — Deputación Provincial (Persoal, oposicións, 08/08/2016)

A deputada, en virtude das competencias delegadas da Presidencia en materia de persoal, dita a seguinte “Na páxina web e nos taboleiros de anuncios desta Deputación Provincial publicouse a Resolución do 23 de xuño de 2016 pola que se fixo pública a relación provisional de aspirantes admitidos e excluídos ao proceso selectivo convocado para cubrir interinamente, mediante o sistema de concurso-oposición libre, un posto de auxiliar técnico informático para a execución do programa de carácter temporal Actualización da páxina web e inclusión de social media. De acordo co disposto nas bases VII e VIII da convocatoria e no artigo 20 do Real decreto 364/95, de 20 de marzo, RESOLVO aprobar a relación definitiva de aspirantes admitidos que figura como anexo I desta Resolución. Designar os membros que integrarán o tribunal cualificador e determinar a data en que terá lugar a súa constitución e a realización do primeiro exercicio: Presidente: Titular: Don Juan Gabriel Fernández García de la Rocha, xefe do Servizo de Novas Tecnoloxías da Excma. Deputación Provincial de Pontevedra. Suplente: Don Francisco Lago Lage, xefe de Sección da Imprenta da Excma. Deputación Provincial de Pontevedra. Secretario: Titular: Dona Blanca Vázquez Fernández, xefa de Sección de Xestión de Persoal da Excma. Deputación Provincial de Pontevedra. Suplente: Don Pablo Montero Carrera, xefe de Servizo de Contratación da Excma. Deputación Provincial de Pontevedra. Vogais: Titular: Don Rubén Gómez González, programador adscrito ao Servizo de Novas Tecnoloxía da Excma. Deputación Provincial de Pontevedra. Suplente: Don Carlos Vieira González, programador adscrito ao Servizo de Novas Tecnoloxía da Excma. Deputación Provincial de Pontevedra. Titular: Don Gumersindo Vázquez Pedrido, Técnico Mantemento de Informática do Concello de Vigo. Suplente: Dona Jennifer Lynn Ediagbonya Cubria, Programadora de Xerencia Municipal de Urbanismo do Concello de Vigo. Titular: Don Miguel Amor Río, Programador de Informática do Concello de Vigo. Suplente: Pablo Sevilla Valcarcel, Técnico de Sistemas da Xerencia Municipal de Urbanismo do Concello de Vigo. Asesora Lingüista: Siqi Allepuz Bolbos. A constitución do tribunal terá lugar o día 18 de agosto de 2016, ás 10,00 horas, no Pazo Provincial. O primeiro exercicio terá lugar o día 23 de agosto de 2016, ás 9,00 horas no, Pazo Provincial. De acordo co disposto nas bases da convocatoria, os membros dos tribunais deberán absterse de intervir, comunicándollo á presidenta, cando concorran neles algunha das circunstancias previstas no artigo 28 da Lei 30/92, de réxime xurídico das administracións públicas e do procedemento administrativo común, ou cando realizase tarefas de preparación de aspirantes durante os cinco anos anteriores á publicación desta convocatoria. Os aspirantes tamén poderán recusar os membros do tribunal cando concorra neles algunha das circunstancias previstas para a abstención e de conformidade co establecido no artigo 29 da citada Lei 30/92. Os aspirantes deberán presentarse para a realización de cada exercicio provistos do documento nacional de identidade ou doutro documento fidedigno acreditativo da súa personalidade a xuízo do tribunal, así como dos medios materiais adecuados e necesarios para a súa práctica. En cumprimento do sinalado na base sexta da convocatoria, os dereitos de exame reintegraránselles de oficio aos interesados excluídos da relación de admitidos.” O que lle traslado para o seu coñecemento, cumprimento e demais efectos. Pontevedra, 1 de agosto de 2016.—O secretario. EXPEDIENTE (RRHH). PUBLICACIÓN BOPPO.- PUBLICACIÓN TABOLEIRO DE ANUNCIOS PAZO PROVINCIAL.- INTERVENCIÓN.- Contra esta Resolución poderase interpoñer un recurso potestativo de reposición ante o mesmo órgano que a ditou nun prazo dun mes a partir do día seguinte ó desta notificación (artigos 107 e 117 da Lei 30/92, de 26 de novembro, de réxime xurídico das administracións públicas e do procedemento administrativo común, modificada pola Lei 4/99, de 13 de xaneiro) ou ben un recurso contencioso-administrativo ante o Xulgado do Contencioso-Administrativo de Pontevedra, de conformidade co artigo 46 da Lei 29/98, de 13 de xullo, reguladora da Xurisdicción Contencioso-Administrativa. Todo isto sen prexuízo de que poida utilizar calquera outro recurso que estime conveniente.